Sai vahepeal ka linnas rannas käidud, väga mõjus oli mingi kepikõndur kes tuli kaugelt mööda teed ja pani otse vette välja. Ma ei näinud kui sügavale, ehk pani soome välja mööda põhja. Vaat see oli mees, ei mingeid pükse ega kabiine, nii nagu Pääskülast tulema kukkus nii tuligi ja jäigi tulema. Ikka seesama kepikõnduri rütm ja kiirus. Impressiv, respect. Eile märkasin Varbola poes Asuniku ja Hiina  ploomiveini vahel väikest pudelit Dolina duhhov ehk odekolonni, 13 krooni tükk. Et vähemalt oli siis täiesti erinev asi ja kategooria ehk näohooldusvesi pandud seekord ilma valehäbita õigesse rivisse seisma. Maainimesed on siin lihtsad ja ei veiderda. Olgu peale et peale habemeajamist aga võtta võib ka enne ajamist ja ka siis kui habe ei kasvagi, ikka võib. Õigesse ritta tulebki asjad sääda. Just.